INDIAI AKCIÓCSOPORT
A FANTOM VISSZATÉR
DELHI RENDŐRSÉG - FAÜLTETÉSI AKCIÓ A DELHI RENDŐRSÉG MOZGALMA
- Papa, mikor lesz rajta mangó? - Időbe telik, fiam.
- Most negyedikes vagy, ugye? - Igen.
Mire tizedikes leszel, lesz rajta mangó.
- Az túl sokára lesz! - Minden jó dologhoz idő kell, fiam.
Látom, sietsz. Te is megnősz, meg a fa is.
Igen.
Majd eljövünk, és együtt szedünk mangót róla, jó?
- Addig is kaphatok egy mangófagyit? - Igen...
- Ayush! - Nagyszerű ötlet!
- Rashmi? - Tényleg.
Tudod, mit csinálnak a legjobb barátok? Együtt fagyiznak.
- Hát... - Menjünk!
- Menj csak velük! - Jó.
Megyek.
Fantasztikus lány!
Hogy halad Rashmi kezelése?
Folytatódik, uram.
De az orvosok szerint csak késleltetjük az elkerülhetetlent.
Tudod, mit szeretek a fákban, Kabir?
Azt, hogy milyen egyszerűek.
Levegő, napfény, víz és egy kis figyelem.
És teszik a dolgukat a világban.
Az embereknek csak némi szeretetet kell hozzáadni a keverékhez.
Annyira alapvető.
Amit csinálunk, az a mi feladatunk.
És a családunk
számunkra alapvető.
Kabir, Rashmi boldog.
Elégedett az életével.
Legyél hát boldog te is!
Az élet nem egy ügy, testvér, amit meg kell oldani.
Ne arra gondolj, mi lesz!
Élvezz minden pillanatot! Csak élj!
Egy nap mindannyiunknak meg kell halnunk.
Neked, nekem.
Csak más sorrendben.
Túl fognak élni minket ezek a fák
és a gyümölcseik.
Vikram, a nagy filozófus.
Olyan, mintha megállt volna az idő, és az élet is.
Nehéz, Kabir.
Ha egyetlen csapás miatt minden széthullik,
hogyan lehet továbblépni?
Úgy, hogy egyenként összeszedjük a darabokat.
Beléjük kapaszkodva
kell szembenéznünk a viharokkal.
Ezt hívják életnek.
És ott van neked Ayush és mi is.
Szóval mesélj, milyen a munka?
A munka jól megy.
Kilenctől ötig, lakhatási osztály.
Rendőrfőnök-helyettesből hivatalnok lettem.
Időben hazamegyek, időben eszem.
Anyám örül.
Na és te?
EGY ÉVVEL KÉSŐBB
DZSAIPUR
BEJÖVŐ HÍVÁS ISMERETLEN SZÁM
- Üdvözlet, főnök! - Üdvözlet!
- Felkészültetek a vizsgákra? - Igen, főnök.
Legyetek résen!
A vizsgáztatók most szigorúbbak.
Ne aggódjon! Biztos vagyok benne, hogy az eredmények jók lesznek, mint mindig.
Volna még egy kérdésem.
Persze, mondja csak!
Saeed lányának mi a neve?
Nafeesa?
Igen, Nafeesa.
Még mindig szoktál beszélni vele?
Nem, főnök, nem sokat.
Jobb, ha így is marad.
Az élet útján
találkozni fogsz utazókkal, akik tévútra visznek téged.
El kell döntened,
hogy az úti cél a fontos neked,
vagy az utazó.
Főnök...
BEJÖVŐ HÍVÁS NAFEESA
- Igen, Nafeesa? - Helló, parfümkészítő úr!
Úgy tűnik, jól érzed magad Kolkatában.
- Megismerkedtél ott valakivel? - Á, semmi ilyesmi.
- Figyelj, el kell mondanom valamit. - Mit?
Meséltem apának rólunk.
És?
Azt mondta, kitűzi az esküvő dátumát, mikor visszatérsz.
Az esküvő dátumát?
Mi a baj? Nem akarsz összeházasodni?
Nem vagy boldog?
Nem erről van szó, Nafeesa.
Boldog vagyok. Nagyon is.
- Csak... - Igen, tudom.
Kell még egy kis idő.
Tudom, jobban szereted a munkádat, mint engem.
De ezt nem fogom hagyni az esküvő után, oké?
Az ujjam köré csavarlak.
Nem menekülsz el tőlem, meglátod!
Soha nem hagylak el.
Esküszöm.
Végezd el a munkát, és siess vissza!
- Szia! - Szia!
Motichoor ladoot hoztam Lalaramtól, kifejezetten magának.
Nem eszem édességet.
Semmi baj, uram. Legközelebb valami sósat hozok.
Uram, ha be tudna osztani engem irodai munkára, hálás lennék érte.
A feleségem várandós.
Már unom elmagyarázni neked, Jitu, de te mindennap próbálkozol.
Jelenleg nincs üresedés.
Majd értesítenek, ha lesz.
- Kérlek, menj el! - Rendben, uram. Jövő héten találkozunk.
- Ezt is vidd, kérlek! - Igen, uram.
Jó, uram.
Amarjeet bankigazgató elmenekült Delhiből a családjával az incidens után.
És most, legfrissebb híreink.
A dzsaipuri robbantássorozatban
legalább 40 ember vesztette életét,
és több mint 150-en megsérültek.
A tűzoltóság szerint az első robbanás hét órakor történt
egy üzlet előtt parkoló autóban.
A sérülteket a dzsaipuri állami kórházban kezelik.
Igen, Rakesh, itt vagyok.
- Kabir! De rég láttalak! - Rakesh!
- Nem találkoztunk az akadémia óta. - Hogy vagy?
- Jól vagyok. És te? - Ezer éve. Én is.
Már 15 nap eltelt a robbantás óta.
És még mindig nincs semmi bizonyíték, semmi konkrét nyom.
Nagy média- és politikai nyomás nehezedik rám.
Nem is tudom, hol kezdjem.
Van egy ötletem.
De kéne a segítséged, hogy igazoljam a gyanúmat.
Némi időbe telik, de...
Figyelj, közös erővel meg tudjuk oldani.
Rakesh, tudod, hogy mindkettőnknek szüksége van erre.
Nem tudom, hogyan reagáljak arra, hogy itt látlak.
Örüljek vagy stresszeljek?
Nem hivatalosan csináljuk. Ha valaki rájön, elveszítem az állásomat.
Ne aggódj, barátom!
Senki sem fog tudni róla, hogy benne vagy, oké?
Oké.
Úgy emlékszem
Nem imádkoztam
Csak a neved kántáltam
Nem kell más
Ez maga a mennyország
Nem kell más
Csak hogy a szívedbe zárj
Csak ez kell
Tudom, a szerelemnek
Nincs arca, se alakja
De te vagy az
Te hoztad el
Mit nézel?
Nem tudom elhinni,
hogy olyasvalaki, mint te lehet a társam egy életre.
Én sem hiszem el,
hogy beleszerettem egy parfümkészítőbe.
És Darbhangába költöztél, egy olyan helyről, mint Delhi.
Hozzád mentem feleségül, nem a városhoz.
Megbízol bennem, ugye, Nafeesa?
Mi másért mentem volna hozzád?
Ígérem, elviszlek innen, messzire mindettől.
A jövőnk, a gyermekeink jövője, minden
jobb lesz.
És már csak napok kérdése.
Tudom.
Csak az kell, hogy mellettem legyél.
De még mindig úgy érzem, nem ismerlek.
Csak annyit tudok, hogy a szüleid évekkel ezelőtt meghaltak.
Szerelmed színeibe
Öltözöm
Egyre halványabbak
A saját színeim
Odaadtam mindent
Amim volt
Amit tőled kaptam
Ez az őrület kell
Nem érdekel már
Ez a világ
Csak neked élek
Nem kell más
Nem kell levegő
Odaadom a lelkem és az életem
Szerelmem, te vagy a mindenem
Miért törődjek a világgal?
Nem kell levegő
Odaadom a lelkem és az életem
Szerelmem, te vagy a mindenem
Miért törődjek a világgal?
Nincs utca
Mely csábítóbb lenne ennél
Ez a boldogság
Ahol te élsz
Úgy emlékszem
Nem imádkoztam
Csak a neved kántáltam
Nem kell más
BANSAL ÚR BEJÖVŐ HÍVÁS
- Jai Hind, uram! - Hol vagy, Kabir?
- Uram, én... - Dzsaipurban?
Tudom, Kabir. Az elmúlt hat hónapban nyolcszor jártál Dzsaipurban.
Azt hitted, nem tartom rajtad a szemem?
És amit csinálsz, szabályokba ütköző.
Komoly vádakkal szembesülhetsz emiatt.
És nagyon jól tudod, Kabir,
hogy családtagnak tekintelek.
Csak ez az oka annak, hogy még nem mondtam senkinek.
De, Kabir, nem lett volna szabad megszegni ezeket az előírásokat.
Uram.
Elnézést, hogy megszegtem a szabályokat.
De muszáj volt.
Az elmúlt hat hónapban behatóan tanulmányoztam a dzsaipuri robbantást.
Ott az anyag a kezében.
Teljesen biztos vagyok benne, hogy Zarar volt az.
Ha képes volt ilyen hatalmas robbantást kitervelni Dzsaipurban Delhi után,
már biztos a következő célpontot keresi.
Nem hagyhatjuk megint meglépni, uram! Bárhol is van, meg kell találnunk.
NÉHÁNY HÓNAPPAL KÉSŐBB DARBHANGA (BIHAR)
Nem kéne itt lenned.
Ezeknek az embereknek Haider vagyok, nem Zarar.
Tudom.
De fontos ügyben jöttem.
Az igazgató parancsa.
Beszélj vele! Rafeeq úr.
- Üdvözlet, főnök! - Üdvözlet!
Itt mindenki elégedett a munkáddal.
Köszönöm.
Rafeeq uram, mikor megyünk Iránba?
Sokkal jobb munkát tudnék végezni onnan.
Egy egész sereg Zarart toborozhatnék.
Türelem, Zarar! Türelem.
Tudod, hogy nem könnyű az út.
És nincs más lehetőség.
Úgy hallom, Delhi új vizsgáztatókat jelölt ki.
Kifejezetten neked.
Készülj fel az új küldetésre!
Kövesd Unaiza utasításait!
Tekintsd ezt az utolsó vizsgának!
Utána mehetsz egyenesen Iránba.
Igenis, főnök!
És figyelj,
a kapcsolatok meggyengítik a férfit.
Azok, akiknek a sorsa a tűz hordozása,
ne menjenek esőt keresni!
Gratulálok az esküvődhöz!
Köszönöm, Rafeeq uram.
- Mi a célpont? - Goa.
Ezúttal Saeed testvér segít neked.
Minden információ itt van. Ez az ember fog segíteni.
ARANY HALÁSZAT
Kabir, tájékoztatni akartalak,
hogy beküldtem az esettanulmányod a minisztériumba.
A belügyminisztérium új akciócsoportot hoz létre az IM kezelésére.
Oda küldelek.
Uram... Vége a büntetésnek, uram?
Nem volt könnyű.
De tudom, hogy senki sem ismeri ezt az ügyet jobban nálad.
Menj, és kapd el!
Uram, megszeghetek egy másik előírást?
Köszönöm, uram! Köszönöm.
- Akkor most meghívsz vacsorára? - Igen, uram, persze. Jöjjön, kérem!
Mellesleg, holnap a kapitányságon újabb meglepetés vár rád.
DELHI RENDŐR-FŐKAPITÁNYSÁG
Fiúk!
- Üdvözöljük újra, uram! - Rana!
Hogy van?
- Most már jobban. És te? - Most, hogy látom, sokkal jobban.
Tudja, ki az új parancsnok? A gudzsaráti ATS-től jött a delhi különleges erőkhöz.
Az élet furcsa módon köt össze embereket.
Igen. Ami az utolsó találkozásunkkor történt...
Nem gondoltam, hogy ezek után újra találkozunk.
De tisztelem Jaideep urat. És ő hisz benned.
Nem tagadom, hogy van tapasztalatod az IM elleni küzdelemben.
De nagyon remélem, hogy most nem szúrod el, mint Firoza Nagarban.
- Csak Zarart akarom elkapni, asszonyom. - Ez nem személyes ügy.
Sajnálom, de Vikram úr halála személyes ügy.
Sőt, a több száz ember, aki a támadások miatt meghalt, szintén a miénk volt.
Mindazokért az ártatlan indiaiakért teszem, akik életüket vesztették.
Nem fogok hazudni, asszonyom. Ez személyes és kurvára személyes ügy!
Tanulmányoztam a dzsaipuri robbantásokat.
És ugyanolyanok, mint Delhiben és Ahmedábádban.
Biztosan tudom, hogy Zarar az.
Tudatni akarja velünk, hogy nem gyengült meg Delhi után.
Most már nem áll le.
Akkor mi sem állunk le.
Nafeesa, nem láttad a törülközőmet?
Biztos ott van, ahova tetted.
Nafeesa, valami baj van?
Mondott valaki valamit?
Nem, semmiség.
Csak eszembe jutott, mi történt Samyával.
Az esküvő után egyszer csak eltűnt a férje.
Semmi hír, se levél, se telefon.
És végül megérkezett a hír,
hogy valahol máshol telepedett le, egy külföldi nővel.
Nafeesa!
Jól van! Nevess csak!
Hé! Figyelj!
Jól van, rendben, értem.
Egyébként,
nincs olyan hely ezen a világon, ahonnan ne térnék vissza hozzád.
Nem rólad beszéltem.
De mi lesz, ha nem tudsz?
Ha nem tudok visszajönni,
felhívlak, hogy te gyere oda hozzám.
Én nem Samya férje vagyok.
Hanem Nafeesáé.
És én se vagyok Samya, hogy itt üljek, és rád várjak életem végéig.
A pasik sorba fognak állni értem.
Akkor muszáj lesz visszajönnöm.
De van egy másik probléma is.
Nem ismerek egy külföldi nőt sem.
Gyere vissza hamar!
Megígérem.
Uram, a HGFL Banktól jöttem!
Hogy megbeszéljük a hitelkérelmét.
- Gyere be, Zarar! - Üdv, Saeed testvér!
Üdvözlet! Allah áldjon meg!
Ragyogjon rád a kegyelme!
- Szóval, bátyám, minden oké-zsoké? - Igen, persze.
Ejha, bátyám! Ez egy igazi palota, mint a Tádzs Mahal!
Hogy van Nafeesa?
Jól van. Mindannyian hiányoznak neki.
Ő Imran.
Ő pedig Shoaib.
Velünk vannak.
- Alaposan ellenőrizték a területet? - Igen.
Óvatosnak kell lennetek, Zarar!
A rendőrség nagyon résen van.
Imran és Shoaib,
ti szerzitek be az anyagokat.
A robbantásokat mi intézzük.
És honnan lesz pénz az anyagokra?
Amiatt ne aggódjon!
Sikku, menj el ehhez az emberhez!
- Ő elintézi a pénzt. - Oké, bátyám.
Minden igaz, amit Goáról mondanak. Csodálatos ez a hely.
Fehér emberek, óceán.
Hé, tesó, vedd meg a listán levő dolgokat, és utána gyere vissza ide!
És figyelj, olvadj bele a tömegbe!
Próbálj meg nem kitűnni!
Figyelj, professzor úr! Tartsd meg az előadást valaki másnak!
Tesó, koncentrálj a munkára! Ne villogj!
Itt találkozunk egy óra múlva.
Uram, mit hozhatok?
- Uram! Mit hozhatok? - Van haluk?
- Curryt kér? Vagy rántva? - Rántva.
- Öt adag lesz elvitelre. - Máris, uram.
Helló, Rómeó!
Megjöttél.
Kiflörtölted magad? Mehetünk?
Várj egy percet! Rendeltem egy kis kaját.
- Mi van a pénzzel? - Megvan.
- Ha Zarar testvér rájön, neked... - Beszélek vele.
- Uram, a rendelése. - Itt is van.
- Hű! Mennyi lesz? - Összesen 3855 rúpia.
Tessék! A többi a magáé.
- Köszönöm. - Mehetünk?
Igen, uram! Oké, értem. Igen.
- Úgy tűnik, nincs az asztalánál. - Felvette.
Rendben, asszonyom.
Halló? Igen, elértem.
Értem, semmi gond. Várok.
Elnézést! Segíthetek?
- Keres valakit? - Nem. Kabir anyja vagyok.
- Kabir Maliké. - Igen.
Otthon felejtette az ebédjét. Úgyhogy elhoztam neki.
Értem.
Kabirral egy csapatban dolgozom.
Adja csak ide, odaadom neki!
- És ön kicsoda? - Anya, ő Tara asszony.
Tara Shetty.
Sokat hallottam magáról Kabirtól.
Remélem, jókat.
- Ez az ebéd? - Igen.
Jöjjön el valamikor hozzánk! Vacsorára.
Hogyne.
Szívesen meghallgatnám, miket mesél rólam Kabir.
- Persze. - Adj neki belőle!
- Jó. - Viszlát!
Köszönöm.
Ízlik, asszonyom?
Csak szép sorjában!
Megfogadtátok Vikrammal, hogy senkinek nem mondotok semmi jót rólam?
- Egyébként nagyon finom. - Ugye?
Amikor elutazom Delhiből, anya főztje hiányzik a legjobban.
Miért lettél rendőr?
Csak az megy rendőrnek, aki őrült, asszonyom.
És minél őrültebb, annál magasabbra jut.
Itt van például ön.
Tudod,
látom benned Vikramot.
Én is látom Vikram urat önben, asszonyom.
Rashmi halála után
nem gondoltál arra, hogy továbblépj?
Nem.
És ahogy egy nagy írónő mondta:
„Légy egyedülálló, neked úgy jó!”
Ez igaz.
Mikor jelenik meg a könyve?
Amint lezárul Zarar fejezete.
Rólam is írni fog?
Persze. Egy egész fejezet rólad szól.
Tényleg? Hűha! Egy egész fejezet?
És mi a címe a fejezetnek?
A bunkó rendőr.
Hát, asszonyom, a fejezet remek ötlet, de tudja, a címe
lehetne inkább valami olyasmi, mint Singham, Simmba, Sooryavanshi.
Jobban illene rám.
Inkább egyél!
Asszonyom, most szóltak a goai rendőrségtől.
Azt hiszem, megvan az áttörés.
Asszonyom, ez Goldie Rodriques, egy helyi drogbáró Goában.
A goai drogelhárítás már követi egy ideje.
Állandó megfigyelés alatt áll.
És találkozott valakivel Goában.
Először nem tűnt gyanúsnak, de szerintem ezt muszáj látniuk.
Nagyobb képet!
- Sikku? - Igen, uram. Sikku.
És biztos, hogy valamiféle alkut kötöttek.
A goai rendőrség készültségben van.
És körözést adtak ki Sikkura.
Ha Sikku Goában van, Zararnak is ott kell lennie.
Asszonyom, szerintem oda kéne mennünk.
Menjünk!
Uram, még nincs újabb információnk, de a csapatunk már keresi Sikkut.
És mi van ezzel a Goldie Rodriquesszel?
A halászat csak álca, asszonyom. Illegális üzletekkel foglalkozik.
Amikor a csapatunk beszélt vele, beismerte, hogy találkozott Sikkuval.
De Sikku csak egy vevő a sok közül.
- Maguk mit gondolnak erről? - Hazudik, uram.
Biztos van valami kapcsolat köztük.
Találkozni akarunk vele. Most rögtön.
Értem, asszonyom.
De hadd figyelmeztessem, asszonyom, veszélyes alak.
Mi pedig delhi rendőrök vagyunk.
ARANY HALÁSZAT
- Nyisd ki a kaput! Goldie-t keressük. - De már kihallgatták, uram!
Szólj neki, hogy megint ki akarjuk kérdezni!
Uram, hányszor mondjuk még el, hogy Goldie nincs itt?
A kocsijai itt vannak.
Tudjuk, hogy ő is itt van. Nyissátok ki a kaput!
Nézze, uram!
Házkutatási engedély vagy parancs nélkül
nem engedhetjük be magukat.
- Akadályozod a rendőrség munkáját? - Nem, uram.
- Csak emlékeztetem, hogy mi a törvény. - A törvény?
- Te oktatsz ki a törvényről? - Ashish!
- Egy pillanat! - Igen, uram.
Nem engednek be minket így, asszonyom. A delhi trükkhöz kell folyamodnunk.
Rana!
Goldie Rodriques, Tara Shetty.
Különleges erők, delhi rendőrség.
Elnézést, hogy így berontottunk!
De az embereid túl sokat kérdezősködnek odakint.
Pár nappal ezelőtt találkoztál valakivel.
A neve Sikku.
Ő a felelős a delhi robbantásokért, és most szökésben van.
Erről akarunk beszélni veled.
- Szabad? - Van bírósági végzésetek?
Elintézzük.
Csak készülj, hogy jössz velünk Delhibe!
Csupán három rendőr akarja elvinni Goldie-t Delhibe?
Láttátok már, milyen hatalmasak Goa vizei?
Senki sem tudná meg, ha a hármótok holtteste odaveszne.
- Fenyegetsz minket? - Ez nem fenyegetés. Ez Goldie hitvallása.
Goldie mindig visszaadja a tengernek, amennyit elvesz belőle.
Fiúk!
HULLÁMOK
Nem tud semmit, asszonyom.
Csak a pénz átadásában segített.
Egymillió. És az is mind hamis bankjegy.
Elnézést, asszonyom!
Teszek önnek egy visszautasíthatatlan ajánlatot.
A Shettyk imádják az aranyat.
És Goldie-nak van sok aranya.
Engedjen el!
Seggfej.
Igen, asszonyom. Én is hallottam hogy a Shettyk szeretik az aranyat.
Fogd be, Kabir!
Vigyék el!
Elég pénzük van egy újabb támadás végrehajtásához.
Kíváncsi vagyok, hova mennek legközelebb.
Nem kell sehova menniük, asszonyom.
Csúcsszezon, karnevál,
turisták az ország minden tájáról.
A következő támadásukhoz nincs jobb hely Goánál.
A feliratot fordította: Kwaysser Erika
Kreatívfelelős Gömöri János